Jambaidu Awuni

Jambaidu Awuni be Ghanaian politician during de first republic. He be member of de Legislative Assembly wey represent Northern Territories under Northern People's Party (NPP) from 1951 go 1954. Dem re-elect am into de legislative for 1956 make he represent Kusasi Central constituency from 1956 till 1965.

Wen de Bawku Naba (Bawku chief) die, Awuni support ein uncle make dem enskin am as de new Bawku Naba, but e no succeed. Awuni blame Mumuni Bawumia for de failure den feel say he no fit remain member of NPP so far as Mumuni Bawumia still dey insyd de party. He then resign from NPP den cross carpet go join Convention People's Party (CPP) backbenchers for parliament for August 1957. For 1965, he become member of parliament for Garu constituency. He remain for parliament till February 1966 wey Nkrumah ein government get overthrown.

 References 

Category:Ghanaians
Category:Human
Category:Ghanaian MPs 1951–1954
Category:Ghanaian MPs 1954–1956
Category:Ghanaian MPs 1956–1965
Category:Ghanaian MPs 1965–1966
Category:Northern People's Party politicians
Category:Convention People's Party (Ghana) politicians
Category:20th-century Ghanaian politicians